Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: Az országgyűlési biztosokról szóló 1993. évi LIX. törvény 27. § (1) bekezdése írja elő azt, hogy az országgyűlési
Paragraph Index: 24

Az országgyűlési biztosokról szóló 1993. évi LIX. törvény 27. § (1) bekezdése írja elő azt, hogy az országgyűlési biztos tevékenységének tapasztalatairól — ennek keretében az alkotmányos jogok hatósági eljárásokkal kapcsolatos jogvédelme helyzetéről, valamint az általa tett kezdeményezések, ajánlások fogadtatásáról és eredményéről — évente beszámol az Országgyűlésnek. Ezért az 1999. évben végzett tevékenységről szóló jelentés egyik alapvető része az egyes alkotmányos jogok helyzetének bemutatása. A törvény nem általában az alkotmányos jogok érvényesülésének elemzését írja elő kötelezően az országgyűlési biztosok számára, az abból idézett rendelkezés kifejezetten e jogok hatósági eljárásokkal kapcsolatos védelme helyzetét emeli ki. A kissé bonyolult törvényi megfogalmazás ellenére is világos, hogy az országgyűlési biztosok az alkotmányos

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes